রেসলম্যানিয়া ১৭

রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি রেসলম্যানিয়া কালানুক্রমিকের অধীনে প্রচারিত সপ্তদশ অনুষ্ঠান ছিল। এই অনুষ্ঠানটি ২০০১ সালের ১লা এপ্রিল তারিখে মার্কিন যুক্তরাষ্ট্রের টেক্সাসের হিউস্টনের রিলায়েন্ট অ্যাস্ট্রোডোমে অনুষ্ঠিত হয়েছে।

প্রাক-প্রদর্শনে একটিসহ মূল অনুষ্ঠান মিলিয়ে সর্বমোট বারোটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে স্টোন কোল্ড স্টিভ অস্টিন ডাব্লিউডাব্লিউএফ চ্যাম্পিয়নশিপ ম্যাচে দ্য রককে পরাজিত করেছে। অন্যান্য শীর্ষস্থানীয় ম্যাচে, দি আন্ডারটেকার একক ম্যাচে ট্রিপল এইচকে এবং ডাব্লিউডাব্লিউএফ হার্ডকোর চ্যাম্পিয়নশিপ ম্যাচে কেইন র‍্যাভেন ও বিগ শোকে পিনফলের মাধ্যমে পরাজিত করেছে।

কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।

পটভূমি
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।

২০০১ সালের এই অনুষ্ঠানটি রেসলম্যানিয়া কালানুক্রমিকের সপ্তদশ অনুষ্ঠান ছিল, যা ১লা এপ্রিল তারিখে মার্কিন যুক্তরাষ্ট্রের টেক্সাসের হিউস্টনের রিলায়েন্ট অ্যাস্ট্রোডোমে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।

২০০১ সালের ২১শে জানুয়ারি তারিখে অনুষ্ঠিত রয়্যাল রাম্বলের মূল ম্যাচে স্টোন কোল্ড স্টিভ অস্টিন সর্বশেষ কেইনকে নিষ্কাশন করার মাধ্যমে ম্যাচটি জয়লাভ করেছিল, এর মাধ্যমে তিনি একই বছরের রেসলম্যানিয়ায় একটি চ্যাম্পিয়নশিপ ম্যাচে প্রতিদ্বন্দ্বিতা করার সুযোগ অর্জন করেছিলেন। এর ফলস্বরূপ স্টোন কোল্ড স্টিভ অস্টিন এই অনুষ্ঠানে ডাব্লিউডাব্লিউই চ্যাম্পিয়নশিপের জন্য আয়োজিত একক ম্যাচে দ্য রকের মুখোমুখি হয়েছেন।

অনুষ্ঠান

হিট শো 
ইভেন্টটি সরাসরি সম্প্রচারিত হওয়ার পূর্বে একটি সানডে নাইট হিট এর ম্যাচ প্রচারিত হয়। ম্যাচে মুখোমুখি হয় স্টিভ ব্ল্যাকম্যান ও গ্র্যান্ড মাস্টার সাক্সেই এবং "এক্স ফ্যাক্টর" এর সদস্য এক্স পাক ও জাস্টিন ক্রেডিবেল। শেষ দিকে এক্স ফ্যাক্টর এর সদস্য অ্যালবার্ট ম্যাচে বিভ্রান্ত করলে এক্স পাক ও ক্রেডিবেল "এক্স মার্ক্স দ্য স্পট" (ডাবল সুপারকিক) ফিনিশার দিয়ে ম্যাচ জিতে।

মূল ম্যাচ
ইভেন্টের প্রথম ম্যাচ অনু্ষ্ঠিত হয় ডাব্লিউডাব্লিউএফ ইন্টারকন্টিনেন্টাল চ্যাম্পিয়ন ক্রিস জেরিকো এবং ডাব্লিউডাব্লিউএফ কমিশনার উইলিয়াম রিগ্যাল এর মধ্যে। শেষ দিকে "লায়নসল্ট" এর মাধ্যমে ম্যাচ জিতে টাইটেল রিটেইন করে জেরিকো।

এরপর তাজ আর দ্য এপিএ মুখোমুখি হয়  রাইট টু সেন্সর (দ্য গডফাদার, ভেল ভেনিস, বুল ভুচানান) এর। স্বল্প সময়ের ম্যাচটিতে ব্রাডশো দ্য গডফাদার কে "ক্লথসলাইন ফ্রম হেল" এর মাধ্যমে পিন করে ম্যাচ জিতে।

ইভেন্টের তৃতীয় ম্যাচ হয় ট্রিপল থ্রেট হার্ডকোর ম্যাচ কেইন, বিগ শো এবং রাভেন এর মধ্যে হার্ডকোর চ্যাম্পিয়নশীপ এর জন্য। শেষ দিকে কেইন স্টেজে বিগ শো'র উপর "ডাইভিং লেগ ড্রপ" দিয়ে ম্যাচ জিতে নতুন হার্ডকোর চ্যাম্পিয়ন হয়। 

চতুর্থ ম্যাচ হয় ইউরোপিয়ান চ্যাম্পিয়নশীপ টাইটেলের জন্য টেস্ট এবং এডি গুরেরোর মধ্যে। এক পর্যায়ে ডিন মালেনকো এবং সাটোর্ন রেফারিকে বিভ্রান্ত করলে টেস্ট গুয়েররোকে চ্যাম্পিয়নশীপ বেল্ট দিয়ে আঘাত করে। এবং তাকে পিন করে নতুন চ্যাম্পিয়ন হয়।

এরপরের ম্যাচে মুখোমুখি হয় কার্ট অ্যাঙ্গেল এবং ক্রিস বেনোয়া। শেষ দিকে বেনোয়িট "ডাইভিং হেডবাট" দিলে অ্যাঙ্গেল দুই কাউন্টে কিকআউট করে এবং রিং রোপ এর সাহায্যে বেনোয়িট কে "রোল আপ" এর মাধ্যমে ম্যাচ জিতে।

এরপরের ম্যাচ হয় ডাব্লিউডাব্লিউএফ নারী চ্যাম্পিয়নশীপ এর জন্য চায়না এবং আইভরির মধ্যে। শেষ দিকে আইভরিকে "গরিলা প্রেস ড্রপ" এবং "ননচ্যালান্টলি"র মাধ্যমে ম্যাচ জিতে নতুন নারী চ্যাম্পিয়ন হয়।

সপ্তম ম্যাচ হয় একটি স্ট্রিট ফাইট শেন ম্যাকম্যান এবং মি. ম্যাকম্যান এর মধ্যে, যেখানে বিশেষ অতিথি রেফারি হিসেবে মিক ফোলি উপস্থিত থাকে। শেষ দিকে মিক ফোলি ম্যাকম্যান কে আক্রমণ করে। এরপর শেন তাকে টার্নবাকলের কোণায় নিয়ে গিয়ে তার মুখের সামনে একটি গার্বেজ ক্যান রেখে  "কোস্ট-টু-কোস্ট" (এক কোণা থেকে আরেক কোণায় মিসাইল ড্রপ কিক) হিট করে ম্যাচ জিতে।

এরপরের ম্যাচ (যেটি "টিএলসি ২" নামেও পরিচিত) হয় ডাব্লিউডাব্লিউএফ ট্যাগ টিম চ্যাম্পিয়নশীপ এর জন্য একটি টেবিল, ল্যাডার এবং চেয়ার ম্যাচ দ্য হার্ডি বয়েজ, দ্য ডাডলি বয়্স ও এজ এবং ক্রিশ্চিয়ান এর মধ্যে। ম্যাচে ডাডলি বয়্সদের হয়ে স্পাইক ডাডলি, এজ এবং ক্রিশ্চিয়ানের হয়ে রাইনো ও দ্য হার্ডি বয়েজের হয়ে লিটা হস্তক্ষেপ করে। একপর্যায়ে জেফ রিংয়ের বাইরে ১৬ ফুট উঁচু সিঁড়ি থেকে স্পাইক ডাডলি এবং রাইনোকে টেবিলের উপর "সোয়েনটন বম্ব" হিট করে। জেফ বেল্ট খুলে নেয়ার চেষ্টা করলে বুব্বা রে ডাডলি তার নিচ থেকে সিঁড়ি সরিয়ে নেয় ফলে জেফ বেল্টটি ধরে ঝুলে থাকে। তখন এজ অন্য একটি সিঁড়ি থেকে তার উপর "স্পেয়ার" দেয়। শেষ দিকে ক্রিশ্চিয়ান রাইনোর কাঁধে চরে বেল্টটি খুলে নতুন ট্যাগ টিম চ্যাম্পিয়ন হয়।

নবম ম্যাচ হয় একটি গিমিক ব্যাটেল রয়্যাল। সর্বশেষ হিলিবিলি জিম কে এলিমিনেট করে ম্যাচ জিতে দ্য আয়রন শেখ। এলিমিনেশন হয়ে যাওয়ায় এসজিটি স্লোটার আবার রিংয়ে আসে এবং শেখ এর উপর "কোবরা ক্লাচ" প্রয়োগ করে।

এরপরের ম্যাচ হয় দ্য আন্ডারটেকার এবং ট্রিপল এইচ এর মধ্যে। শেষ দিকে ট্রিপল এইজ টেকারকে টার্নবাকলে মারতে থাকলে টেকার সেটিকে কাউন্টার করে "লাস্ট রাইড" হিট করে ম্যাচ জিতে। এবং তার স্ট্রিক ৯-০ করে।

প্রধান ম্যাচ 
রাতের শেষ ম্যাচ হয় ডাব্লিউডাব্লিউএফ চ্যাম্পিয়নশীপ এর জন্য দ্য রক এবং স্টোন কোল্ড স্টিভ অস্টিন এর মধ্যে। কিন্তু দুই রেসলারকে পরিচয় করার পূর্বে ম্যাচটি নো ডিসকোয়ালিফিকেশন নিয়ম যুক্ত করা হয়। এক পর্যায়ে মি. ম্যাকম্যান ম্যাচর হস্তক্ষেপ করে। সে অস্টিনকে একটি স্টিল চেয়ার দেয় এবং সেটা দিয়ে রককে মারতে বলে। তখন জানা যায় অস্টিন ম্যাকম্যানের পক্ষে এবং এর সাথে সে হিল টার্ন করে। অস্টিন রককে চেয়ার দিয়ে আঘাত করার মাধ্যমে ম্যাচ জিতে এবং নতুন চ্যাম্পিয়ন হয়। ম্যাচ শেষে অস্টিন চেয়ারম্যানের সাথে হাত মিলায় ও একসাথে বিয়ার খায়।

ফলাফল

তথ্যসূত্র

বহিঃসংযোগ
  

২০০১
রেসলম্যানিয়া
এপ্রিল ২০০১-এ মার্কিন যুক্তরাষ্ট্রে ঘটনা
২০০১-এ টেক্সাস
টেক্সাসে ঘটনা
হিউস্টনে পেশাদার কুস্তি